ਫੈਨੀਏਨ ਐਡੀ
ਫੈਨੀਏਨ ਵੀਓਲਾ ਐਡੀ (1974–2004) ਆਪਣੇ ਖੇਤਰ ਸੀਅਰਾ ਲਿਓਨ ਅਤੇ ਪੂਰੇ ਅਫ਼ਰੀਕਾ ਵਿੱਚ ਲੇਸਬੀਅਨ ਅਤੇ ਗੇਅ ਅਧਿਕਾਰਾਂ ਲਈ ਇੱਕ ਕਾਰਕੁੰਨ ਸੀ। 2002 ਵਿੱਚ ਉਸਨੇ ਸੀਅਰਾ ਲਿਓਨ ਵਿੱਚ ਲੇਸਬੀਅਨ ਅਤੇ ਗੇਅ ਐਸੋਸੀਏਸ਼ਨ ਦੀ ਸਥਾਪਨਾ ਕੀਤੀ, ਜੋ ਕਿ ਪਹਿਲੀ ਸੀਅਰਾ ਲਿਓਨ ਕਿਸਮ ਦੀ ਹੈ। ਉਸਨੇ ਵਿਆਪਕ ਪੱਧਰ 'ਤੇ ਯਾਤਰਾ ਕੀਤੀ, ਸੰਯੁਕਤ ਰਾਸ਼ਟਰ ਅਤੇ ਹੋਰ ਅੰਤਰਰਾਸ਼ਟਰੀ ਸਮੂਹਾਂ ਨੂੰ ਸੰਬੋਧਿਤ ਕੀਤਾ। ਅਪ੍ਰੈਲ 2004 ਵਿੱਚ ਉਸਨੇ ਜੀਨੇਵਾ ਵਿੱਚ ਸੰਯੁਕਤ ਰਾਸ਼ਟਰ ਵਿੱਚ ਬ੍ਰਾਜ਼ੀਲ ਦੇ ਮਤੇ ਨੂੰ ਪਾਸ ਕਰਨ ਦੀ ਵਕਾਲਤ ਕੀਤੀ। ਐਡੀ ਦਾ 29 ਸਤੰਬਰ 2004 ਨੂੰ ਕਤਲ ਕੀਤਾ ਗਿਆ ਸੀ, ਘੱਟੋ ਘੱਟ ਤਿੰਨ ਬੰਦਿਆਂ ਦੇ ਸਮੂਹ ਨੇ ਕੇਂਦਰੀ ਫ੍ਰੀਟਾਉਨ ਵਿੱਚ ਸੀਅਰਾ ਲਿਓਨ ਲੇਸਬੀਅਨ ਅਤੇ ਗੇਅ ਐਸੋਸੀਏਸ਼ਨ ਦੇ ਦਫਤਰ ਵਿੱਚ ਦਾਖਲ ਹੋ ਕੇ ਉਸ ਨਾਲ ਸਮੂਹਿਕ ਬਲਾਤਕਾਰ ਕੀਤਾ, ਫਿਰ ਉਸ ਨੂੰ ਚਾਕੂ ਮਾਰਿਆ ਅਤੇ ਆਖਰਕਾਰ ਉਸਦੀ ਗਰਦਨ ਤੋੜ ਦਿੱਤੀ। ਐਡੀ ਆਪਣੇ ਪਿੱਛੇ ਇੱਕ 10 ਸਾਲ ਦਾ ਬੇਟਾ ਅਤੇ ਇੱਕ ਪ੍ਰੇਮਿਕਾ ਐੱਸਥਰ ਚਿਕਾਲੀਪਾ ਛੱਡ ਗਈ ਹੈ। 2008 ਵਿੱਚ ਉਸ ਦੇ ਸਨਮਾਨ ਵਿੱਚ ਫੈਨੀਏਨ ਐਡੀ ਕਵਿਤਾ ਅਵਾਰਡ ਦਿੱਤਾ ਗਿਆ ਸੀ।